9. Forslag til lokalplan nr. 422 Boligområde ved [adresse] i Grundfør (Åben)
Tidl. politisk behandling PL-U, 05.05.22, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 422 Boligområde ved 
Møllevej i Grundfør”. Planforslaget fremlægges efterfølgende i offentlig høring.
Lokalplanen tager udgangspunkt i en privat bygherres ønske om at etablere et boligområde med åben-lave 
boliger med tilhørende fælles opholdsarealer ved [adresse] i Grundfør. 
Lokalplanområdet ligger i den centrale og ældste del af Grundfør og inden for kommuneplanramme 
12.BL.9. Lokalplanen omfatter et areal på ca. 1,7 ha.
På ejendommen findes eksisterende landbrugsbygninger og et stuehus. Ejendommen har oprindeligt været 
en trelænget gård, som senere er tilbygget af flere omgange. Der drives ikke længere landbrug på 
ejendommen, og bygningerne udgør i dag en betydelig bygningsmasse set i forhold til den øvrige 
bebyggelse i Grundfør. Mikkel Frandsen skal nedrives i forbindelse med realisering af lokalplanen. 
Lokalplanen giver dog mulighed for, at det eksisterende stuehus kan bevares.
Formålet med lokalplanen er at skabe mulighed for opførelse af 13 åben-lave boliger i form af individuelle 
enfamiliehuse. Grundstørrelserne varierer fra ca. 800 m² til ca. 1.100 m². Boligerne kan opføres i op til 1,5 
etage. Det resterende areal udlægges til fælles opholdsareal. Lokalplanen fastlægger desuden placering 
af områdets veje, stier og fælles friareal. Lokalplanområdet indrettes med tilkørsel fra [adresse].
VURDERING
Lokalplanområdet er omfattet af rammeområderne 12.BL.9 i Kommuneplan 2021-32, der udlægger 
området til blandet bolig og erhverv, åben-lav boligbebyggelse, tæt-lav boligbebyggelse og landsbyområde. 
Lokalplanen er i overensstemmelse med bestemmelserne i rammeområdet.
Af Kommuneplan 2021-32 fremgår det, at landsbyernes bosætningskvaliteter skal styrkes og synliggøres. 
Dette forudsætter, at omdannelse og udvikling sker på et højt kvalitetsniveau og i respekt for landsbyernes 
størrelse, struktur, særlige værdier og særlige bygningskultur.
For at fastholde landsbyernes identitet samtidig med en rimelig udvikling er der indarbejdet en retningslinje 
i kommuneplanen om, at byggetakten i en landsby normalt ikke må overstige 10 boliger over fire år. Det 
betyder, at der inden for landsbyafgrænsningen ikke bør planlægges for mere end 30 nye boliger i en 
kommuneplans 12-årige planperiode. I enkelte tilfælde kan der være behov for at gøre undtagelser. Det 
kan fx være ved omdannelse af et større tidligere gårdanlæg, eller hvis en planlægning for nye boliger kan 
understøtte fjernelsen af nedslidte bygninger.
I Grundfør er der inden for de sidste tre år vedtaget to nye lokalplaner, der giver byggeret til etablering af i 
alt 26 nye boliger. Ud af de 26 byggeretter er der meddelt byggetilladelse til 8 boliger, hvoraf et er under 
Byråd
28. marts 2023  19:00
[adresse]: EMN-2020-30817
Dok-ID: 3494375
Sagsbehandler: Lucas Jepsen
opførelse. Det betyder, at der kan lokalplanlægges for 12 nye boliger i Grundfør inden for den nuværende 
kommuneplanperiode. Med nærværende lokalplanforslag overskrides byggetakten således med én bolig. 
I planforslaget omdannes et tidligere gårdanlæg, og nedslidte bygninger beliggende inden for eksisterende 
landsbyafgrænsning fjernes. Derfor vurderes lokalplanen at være i overensstemmelse med 
kommuneplanens retningslinjer vedrørende undtagelse fra byggetakten i landsbyer. Der er desuden 
forventning om yderligere realisering af eksisterende byggeretter, hvorved lokalplanen vil komme i 
overensstemmelse med byggetakten for landsbyer.
I 2012 udarbejdede Favrskov Kommune en udviklingsplan for Grundfør i samarbejde med borgere og andre 
interessenter. Efter en borgerinddragelsesproces blev der blandt andet peget på følgende 
udviklingsønsker:

Forfaldne bygninger skal saneres

Flere byggegrunde - udbygningen skal koncentreres omkring landsbymidten

Byen skal samles.
Teknik og Miljø vurderer, at lokalplanen viderefører de ønsker, der er i forhold til udviklingen af Grundfør, 
ved blandt andet at muliggøre, at en større bygningsmasse fjernes fra landsbymidten og åbner mulighed 
for etablering af boliger i nærhed til landsbymidten. Det aktuelle projekt er placeret inden for 
landsbyafgrænsningen og vurderes at tilføre Grundfør en ekstra kvalitet ved at fortætte den centrale del af 
Grundfør og ved at bygge i en skala, der tilpasser sig landsbyen. Det vurderes desuden, at disponeringen 
af grundene langs et lettere slynget vejforløb er tilpasset landsbyens struktur. 
Lokalplanforslaget giver mulighed for opførelse af åben-lave boliger i form af individuelle enfamiliehuse. 
[adresse] vurderes at understøtte efterspørgslen på traditionelle parcelhusgrunde. Projektet fjerner 
forfaldne og ikke anvendelige bygninger, tilpasser sig landsbyens karakter og bidrager til en forbedring af 
landsbyens bygningsmasse.
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det bidrager til en rekreativ 
kvalitet i området. Vandhåndteringen vurderes at være i overensstemmelse med retningslinjerne i 
Kommuneplan 2021-32 vedrørende bæredygtig vandhåndtering med indarbejdelse af LAR-løsninger i 
byudviklingen. Grundejer har underskrevet en aftale om forbud mod brug af pesticider inden for 
lokalplanområdet.
Herudover indeholder lokalplanforslaget bestemmelser om varieret beplantning i form af større træer, slået 
græs, enggræsser og vilde blomster. Det vurderes at være i overensstemmelse med anbefalingerne i 
Kommuneplan 2021-32, herunder Favrskov Kommunes Biodiversitetsplan ”Vild med Favrskov” om 
indarbejdning af biodiversitet i kommunale planer.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Lokalplanområdet ligger i landzone og forbliver i landzone ved endelig vedtagelse af lokalplanen. Ejeren 
skal derfor ikke underskrive en erklæring om fraskrivelse af kommunal overtagelsespligt, jf. planlovens § 
47a.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal offentliggøres ved annoncering på kommunens hjemmeside med en høringsfrist, 
som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 422 Boligområde ved [adresse] i Grundfør” godkendes og fremlægges i 
offentlig høring i otte uger.
BESLUTNING
Plan- og Landdistriktsudvalget, 9. marts 2023:
Fraværende: Ingen
Indstilles godkendt.
Økonomiudvalget, 21. marts 2023:
Fraværende: Ingen
Indstilles godkendt.
Byrådet, 28. marts 2023:
Fraværende: Sarah Ravn
Godkendt.
Bilag
1.
Forslag til lokalplan nr. 422 - Boligområde ved [adresse] i Grundfør (3504085)
2.
Understøttelse af FN's verdensmål (3494970)
